П Р О Т О К О Л   №  47
от заседание на комисия “Бюджет и финанси”,
проведено на 22 октомври 2014 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 

ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Финанси и бюджет” и Елисавета Илиева – н-к отдел „Счетоводство и методология”, той и главен счетоводител.

Корекции на бюджета на органите на съдебната власт за 2014 г.

1. ОТНОСНО: Искане от административния ръководител на Окръжен съд гр. Силистра за осигуряване на средства за изплащане на разлика в работната заплата на командирован младши съдия.

Комисия „Бюджет и финанси”
Р Е Ш И :

Предлага на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на командировани съдии.
1. НАМАЛЯВА бюджета на Районен съд гр. Трън за 2014 г. по § 01-00 „Заплати и възнаграждения на персонала, зает по трудови правоотношения” с ..... за изплащане на разликата в работната заплата на командирован младши съдия.
2. УВЕЛИЧАВА бюджета на Окръжен съд гр. Силистра за 2014 г. по § 01-00 „Заплати и възнаграждения на персонала, зает по трудови правоотношения” с ..... за изплащане на разликата в работната заплата на командирован младши съдия.

2. ОТНОСНО: Искане от административния ръководител на Окръжен съд гр. Хасково за осигуряване на средства за възстановяване на разходи за командировки за участие на магистрат в състав на комисия по обявен конкурс за първоначално назначаване на свободните длъжности „съдия” в окръжните съдилища – гражданска, наказателна и търговска колегия.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за корекция на бюджета между ВСС и Окръжен съд гр. Хасково за 2014 г., с цел осигуряване на средства за възстановяване на разходи за участие на магистрат в състав на комисия по обявен конкурс за първоначално назначаване на свободните длъжности „съдия” в окръжните съдилища – гражданска, наказателна и търговска колегия, както следва:
1. НАМАЛЯВА § 10-00 „Издръжка” на Висш съдебен съвет с .....
2. УВЕЛИЧАВА § 10-00 „Издръжка” на Окръжен съд гр. Хасково с .....

3. ОТНОСНО: Искане от административния ръководител на Административен съд гр. Пазарджик за осигуряване на средства за изплащане на разлика в работна заплата на командирован съдия.

Комисия „Бюджет и финанси”
Р Е Ш И :

Предлага на ВСС да приеме следното решение:
Във връзка с решение на ВСС по протокол № 10/04.03.2009 г.
УТВЪРЖДАВА извършването на корекции по бюджетите на Върховен административен съд и Административен съд гр. Пазарджик за 2014 г., както следва:
1. НАМАЛЯВА § 01-00 „Заплати” на Върховен административен съд със .....
2. УВЕЛИЧАВА § 01-00 „Заплати” на Административен съд гр. Пазарджик със .....

4. ОТНОСНО: Искане от административния ръководител на Районен съд гр. Брезник за осигуряване на средства за изплащане на облекло на новоназначени служители.
Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за корекция на бюджета по § 02-00 „Други възнаграждения и плащания на персонала” на Районен съд гр. Брезник с ..... с цел осигуряване на средства за изплащане на облекло на новоназначени служители.
Средствата са за сметка на неразпределения резерв по бюджета на съдебната власт за 2014 г. по § 10-00 „Издръжка”.

5. ОТНОСНО: Искане от административния ръководител на Районен съд гр. Дулово за осигуряване на средства за доставка и монтаж на ребро за отоплителен котел.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за увеличаване на бюджета на Районен съд гр. Дулово за 2014 г. по § 10-00 „Издръжка” с .... за доставка и монтаж на ребро за отоплителен котел.
Средствата са за сметка на резерва за неотложни и непредвидени разходи по бюджета на съдебната власт за 2014 г.

6. ОТНОСНО: Искане от административния ръководител на Районен съд гр. Павликени за осигуряване на средства за изплащане на облекло на 3 бр. новоназначени съдебни служители.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ да се увеличи бюджета на Районен съд гр. Павликени по § 02-00 „Други възнаграждения и плащания на персонала” с .... за изплащане на облекло за 3 бр. новоназначени съдебни служители.
Средствата са за сметка на неразпределения резерв по § 10-00 „Издръжка” по бюджета на съдебната власт за 2014 г.

7. ОТНОСНО: Искане от административния ръководител на Районен съд гр. Разлог за осигуряване на средства за неотложен авариен ремонт на канализация и санитарни помещения.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за увеличаване на бюджета на Районен съд гр. Разлог за 2014 г. по § 10-00 „Издръжка” с .... за авариен ремонт на канализация и санитарни помещения.
Средствата са за сметка на резерва за неотложни и непредвидени разходи по бюджета на съдебната власт за 2014 г.

8. ОТНОСНО: Искане от административния ръководител на Районен съд гр. Смолян за осигуряване на средства за подмяна на аварирал сървър в Бюро съдимост.
Извлечение от протокол № 37/14.10.2014 г. от заседание на КПКИТС.
Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за корекция по бюджетите за 2014 г. на ВСС и Районен съд гр. Смолян, както следва:
1. НАМАЛЯВА § 52-00 „Придобиване на ДМА” на Висш съдебен съвет с .....
2. УВЕЛИЧАВА § 52-00 „Придобиване на ДМА” на Районен съд гр. Смолян с ..... за подмяна на аварирал сървър в Бюро съдимост.

9. ОТНОСНО: Искане от административния ръководител на Районен съд гр. Шумен за осигуряване на средства за изплащане на разлика в работната заплата на командирован съдия.

Комисия „Бюджет и финанси”
Р Е Ш И :

Предлага на ВСС да приеме следното решение:
Във връзка с решение на ВСС по т. 29, протокол №10/04.03.2009 г.
УТВЪРЖДАВА корекция на бюджета между Районен съд гр. Шумен и Софийски градски съд за 2014 г. с цел осигуряване на средства за командирован съдия, както следва:
1. НАМАЛЯВА бюджета на Софийски градски съд за 2014 г. по § 01-00 „Заплати и възнаграждения на персонала, зает по трудови и служебни правоотношения” с ..... за изплащане разликата в работната заплата на командирован съдия.
2. УВЕЛИЧАВА бюджета на Районен съд гр. Шумен за 2014 г. по § 01-00 „Заплати и възнаграждения на персонала, зает по трудови и служебни правоотношения” с ..... за изплащане разликата в работната заплата на командирован съдия в Софийски градски съд.

10. ОТНОСНО: Постъпи писма от Софийски районен съд вх. № 11-07-1723/14.10.2014 г., Районен съд гр. Варна с вх. № 11-07-1710/13.10.2014 г. и Административен съд гр. Габрово с вх. № 11-11-388/13.10.2014 г. с искане за осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ОТЛАГА разглеждането на исканията за увеличаване на бюджетите на Софийски районен съд с ...., Районен съд гр. Варна с .... и Административен съд гр. Габрово с ..... за 2014 г. по § 02-00 „Други възнаграждения и плащания на персонала”, с цел осигуряване на средства за изплащане на обезщетения по КТ и ЗСВ, поради липса на източници на финансиране.
2. Исканията могат да бъдат уважени след одобряване от Министерски съвет на средства за допълнителни разходи/трансфери по бюджета на съдебната власт за сметка на централния бюджет.
3. Исканията ще бъдат внесени в комисия „Бюджет и финанси” след осигуряване на източник на финансиране.
11. ОТНОСНО: Искане от административния ръководител на Административен съд гр. Пазарджик за корекция на бюджета за 2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
ОТЛАГА разглеждането на искането за увеличаване на бюджета на Административен съд гр. Пазарджик за 2014 г. по § 01-00 „Заплати и възнаграждения за персонала, нает по трудови и служебни правоотношения” със ..... за новоназначен съдия, поради липса на източници на финансиране.
Корекция на бюджета на Административен съд гр. Пазарджик за 2014 г. по § 01-00 „Заплати и възнаграждения за персонала, нает по трудови и служебни правоотношения”, с цел осигуряване на средства за изплащане на трудови възнаграждения до края на годината, ще бъде извършена служебно.

Вътрешно компенсирани промени по бюджета на органи на съдебната власт за 2014 г . 

12. ОТНОСНО: Искания за вътрешно компенсирани промени на бюджета на органите на съдебната власт за 2014 г. по § 01-00 „Заплати”, § 02-00 „Други възнаграждения и плащания на персонала”, § 10-00 „Издръжка”, 19-00 „Платени данъци, такси и административни санкции” и § 42-19 „Други текущи трансфери за домакинства”.

Комисия „Бюджет и финанси”
Р Е Ш И :

Предлага на ВСС да приеме следното решение:
В изпълнение на изискванията на чл. 51 от ПМС № 3 от 15.01.2014 г. за изпълнението на държавния бюджет на Република България за 2014 г. и Указанията относно изпълнението на бюджета на съдебната власт за 2014 г.
1. НАМАЛЯВА бюджета на органите на съдебната власт за 2014 г. по § 01-00 „Заплати” с ....., съгласно Приложение № 1.
2. НАМАЛЯВА бюджета на органите на съдебната власт за 2014 г. по § 10-00 „Издръжка” с ....., съгласно Приложение № 1.
3. УВЕЛИЧАВА бюджета на органите на съдебната власт за 2014 г. по § 02-00 „Други възнаграждения и плащания на персонала” с ....., съгласно Приложение № 1.
4. УВЕЛИЧАВА бюджета на органите на съдебната власт за 2014 г. по § 19-00 „Платени данъци, такси и административни санкции” с ....., съгласно Приложение № 1.
5. НАМАЛЯВА бюджета на органите на съдебната власт за 2014 г. по § 42-19 „Други текущи трансфери за домакинства” с ....., съгласно Приложение № 1.
 
Предложения за отпускане на помощи от централизираните средства на фонд СБКО.

Разни.
14. ОТНОСНО: Извлечение от протокол № 45/15.10.2014 г. от заседание на ВСС относно Проект на Актуализирана стратегия за продължаване на реформата в съдебната система.

Комисия „Бюджет и финанси”
Р Е Ш И :

1. Приема за сведение извлечение от протокол № 45/15.10.2014 г. от заседание на ВСС.
2. ВЪЗЛАГА на експертите от дирекция „Финанси и бюджет” да изготвят становище за следващото заседание на комисията.

15. ОТНОСНО: Писмо от Министерство на правосъдието с вх. № 04-00-173/20.10.2014 г. във връзка с Проект на Актуализирана стратегия за продължаване на реформата в съдебната система.

Комисия „Бюджет и финанси”
Р Е Ш И :

Приема за сведение писмо от Министерство на правосъдието с вх. № 04-00-173/20.10.2014 г. във връзка с Проект на Актуализирана стратегия за продължаване на реформата в съдебната система.

16. ОТНОСНО: Доклад от Елка Атанасова – член на ВСС и ръководител на проект „Повишаване на компетентността и професионалната квалификация на съдии, прокурори и следователи, както и на административните ръководители на органите на съдебната власт чрез организиране и предоставяне на обучения от ВСС” по ОПАК с рег. № 13-24-1/15.11.2013 г. относно изпълнение на решение на ВСС по протокол № 12 от заседанието проведено на 13.03.2014 г.

Комисия „Бюджет и финанси”
Р Е Ш И :

Приема за сведение доклад от Елка Атанасова – член на ВСС и ръководител на проект „Повишаване на компетентността и професионалната квалификация на съдии, прокурори и следователи, както и на административните ръководители на органите на съдебната власт чрез организиране и предоставяне на обучения от ВСС” по ОПАК с рег. № 13-24-1/15.11.2013 г. относно изпълнение на решение на ВСС по протокол № 12 от заседанието проведено на 13.03.2014 г.

17. ОТНОСНО: Доклад от Димитър Тончев - Главен секретар на ВСС относно одобряване на разходи за наем на зали в УАСГ и възнаграждения на служителите на ГД „Охрана”, които ще бъдат ангажирани с осигуряването на охраната по време на писмените изпити по обявените конкурси за първоначално назначаване за заемане на длъжности „съдия” в Районен съд и „прокурор” в Районна прокуратура.

Комисия „Бюджет и финанси”
Р Е Ш И :

1. ДАВА СЪГЛАСИЕ да бъде извършен разход в размер на ..... без ДДС за наем на зали в УАСГ за провеждане на писмените изпити за първоначално назначаване на районно ниво на 08.11.2014 г. и 15.11.2014 г. 
Средствата са за сметка на утвърдения бюджет на ВСС за 2014 г.
2. ДАВА СЪГЛАСИЕ за изплащане на възнаграждение в размер на ..... за положен извънреден труд от 12 бр. служители от ГД „Охрана” за осигуряване охраната на три броя зали в сградата на УАСГ за провеждане на писмените изпити за първоначално назначаване на районно ниво на 08.11.2014 г. и 15.11.2014 г. 
Средствата са за сметка на утвърдения бюджет на ВСС за 2014 г.

18. ОТНОСНО: Решение на комисия „Международна дейност” във връзка с писмо от Министерство на правосъдието относно определяне на представители на Висшия съдебен съвет за участие в среща, в рамките на Четвъртия кръг на мониторинга на Групата държави срещу корупцията (GRECO) към Съвета на Европа на тема “Превенция на корупцията сред народни представители, съдии и прокурори”, която ще се проведе на 21.10.2014 г. от 15.45 до 17.30 ч. в Националния институт на правосъдието.

Комисия „Бюджет и финанси”
Р Е Ш И :

Приема за сведение Решение на комисия „Международна дейност” по протокол № 44/15.10.2014 г., т. 9.

19. ОТНОСНО: Писмо от Районен съд гр. Пирдоп изх. № 333/15.10.2014 г. с искане на квалифицирана помощ за оглед на извършвано саниране на сградата от страна на собственика – Община Пирдоп.

Комисия „Бюджет и финанси”
Р Е Ш И :

ПРЕДЛАГА на Главния секретар Димитър Тончев да командирова инж. Шиклев за оглед на място и изготвяне на доклад за евентуални последици от извършваното от страна на Община Пирдоп саниране на съдебната палата.

20. ОТНОСНО: Справка за регистрираните застрахователни събития и размера на изплатените застрахователни суми, както и основанията за отказ за изплащане, изпратена от ЗАД „ОЗК - застраховане” АД.

Комисия „Бюджет и финанси”
Р Е Ш И :

ПРИЕМА за сведение тримесечна справка на Застрахователно акционерно дружество „ОЗК – застраховане” АД  за регистрираните застрахователни събития, размера на изплатените застрахователни суми и основанията за отказ за изплащане.

21. ОТНОСНО: Писмо от председателя на Софийски окръжен съд с вх. № 11-06-833/20.10.2014 г. относно възстановяване на сума за облекло.

Комисия „Бюджет и финанси”
Р Е Ш И :

Поставеният въпрос е уреден в чл. 2, ал. 8 от Правилата за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт.

22. ОТНОСНО: Писмо от председателя на Апелативен съд гр. Пловдив изх. № 3496/16.10.2014 г. относно смяна на обслужващата банка „СИБАНК” АД.
Комисия „Бюджет и финанси”
Р Е Ш И :

1. ОТМЕНЯ решение на комисия „Бюджет и финанси” по протокол № 46/15.10.2014 г., т. 16.
2. ДАВА СЪГЛАСИЕ банковите сметки - набирателна, транзитна и сметка за наличности на Апелативен съд гр. Пловдив да се обслужват от „Централна кооперативна банка” АД, считано от 01.12.2014 г.
3. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Апелативен съд гр. Пловдив. 

23. ОТНОСНО: Писмо от председателя на Окръжен съд гр. Пловдив изх. № 15833/17.10.2014 г. относно смяна на обслужващата банка „СИБАНК” АД.
Комисия „Бюджет и финанси”
Р Е Ш И :

1. ОТМЕНЯ решение на комисия „Бюджет и финанси” по протокол № 46/15.10.2014 г., т. 17.
2. ДАВА СЪГЛАСИЕ банковите сметки - набирателна, транзитна и сметка за наличности на Окръжен съд гр. Пловдив да се обслужват от „Централна кооперативна банка” АД, считано от 01.12.2014 г.
3. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Окръжен съд гр. Пловдив. 

24. ОТНОСНО: Писмо от председателя на Районен съд гр. Пловдив изх. № 15480/16.10.2014 г. относно смяна на обслужващата банка „СИБАНК” АД.
Комисия „Бюджет и финанси”
Р Е Ш И :

1. ОТМЕНЯ решение на комисия „Бюджет и финанси” по протокол № 46/15.10.2014 г., т. 18.
2. ДАВА СЪГЛАСИЕ банковите сметки - набирателна, транзитна и сметка за наличности на Районен съд гр. Пловдив да се обслужват от „Централна кооперативна банка” АД, считано от 01.12.2014 г.
3. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районен съд гр. Пловдив. 

ДОПЪЛНИТЕЛНИ ТОЧКИ:

26. ОТНОСНО: Доклад от Галина Карагьозова – член на ВСС и ръководител проект относно сключване на договори с определените български съдии, които следва да подпомагат дейността на Регистратурата на Европейския съд по правата на човека (ЕСПЧ), гр. Страсбург, Република Франция, в изпълнение на Дейност 2 към Цел 2 и Цел 3 на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по НФМ.

Комисия „Бюджет и финанси”
Р Е Ш И :

Предлага на ВСС да приеме следното решение:
1. УПЪЛНОМОЩАВА Галина Карагьозова – член на ВСС и ръководител на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” да сключи договори с определените български съдии за подпомагане дейността на Регистратурата на ЕСПЧ, както и да утвърждава отчетите за свършена работа по договора.
2. ДАВА СЪГЛАСИЕ да бъде извършено авансово плащане по всеки от договорите с шестимата български съдии, подпомагащи дейността на Регистратурата на ЕСПЧ, в размер на ......., представляващи 75 % от месечното възнаграждение, като платеният аванс да се приспадне от възнаграждението за първия месец.
3. ДАВА СЪГЛАСИЕ за плащане на остатъка от възнагражденията за първия месец в размер на ..... по всеки един от договорите след представяне на отчетите за свършена работа.
4. ДАВА СЪГЛАСИЕ за плащане на възнагражденията за втория и третия месец в размер на ..... месечно по всеки един от договорите след представяне на отчетите за извършена работа.
5. ВЪЗЛАГА на екипа за управление на проекта регулярно, но не по-рядко от веднъж на всеки 3 месеца, да предоставя информация на КБФ за представените от изпълнителите по договорите отчети и преведените възнаграждения и да иска разрешение за извършване на разходи за следващите плащания по договорите.
6. ДАВА СЪГЛАСИЕ за закупуване на до два броя двупосочни самолетни билети за шестимата съдии, които ще подпомагат работата на Регистратурата на ЕСПЧ, в размер до .... на самолетен билет.

30. ОТНОСНО: Искане от административния ръководител на Окръжен съд гр. Хасково за осигуряване на средства за спешен ремонт на серво-кормилен усилвател на служебен автомобил.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ за увеличаване на бюджета на Окръжен съд гр. Хасково за 2014 г. по § 10-00 „Издръжка” с ..... за неотложен ремонт на серво-кормилен усилвател на служебен автомобил.
Средствата са за сметка на резерва за неотложни и непредвидени разходи по бюджета на съдебната власт за 2014 г.

31. ОТНОСНО: Доклад от Магдалена Лазарова – ръководител проект относно утвърждаване на протоколи 1/22.08.2014 г., 2/08.10.2014 г., 3/09.10.2014 г., 4/14.10.2014 г. , 5/15.10.2014 г. и 6/17.10.2014 г. от дейността на комисия  назначена със  Заповед № 95-00-284/22.08.2014 г., изм. и доп. със Заповед № 95-00-291/22.08.2014г. на Магдалена Лазарова - Ръководител на проект (Възложител от името на Висш съдебен съвет, съгласно взето Решение от ВСС – т. 5 от Протокол № 3/23.01.2014 г.) и издаване на решение на ВСС, за обявяване класирането на участниците и участника, определен за изпълнител на обществена поръчка с предмет: “Разработване на комуникационна стратегия на съдебната власт” в изпълнение на проект: „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, сключен договор № К 13-15-1/04.12.2013 г. за предоставяне на безвъзмездна финансова помощ по Оперативна програма „Административен капацитет”, съфинансирана от ЕС чрез Европейския социален фонд.

Комисия „Бюджет и финанси”
Р Е Ш И :

Предлага на ВСС да приеме следното решение:
I. УТВЪРЖДАВА протоколи 1/22.08.2014 г., 2/08.10.2014 г., 3/09.10.2014 г., 4/14.10.2014 г. , 5/15.10.2014 г. и 6/17.10.2014 г. от дейността на комисия, назначена със  Заповед № 95-00-284/22.08.2014 г., изм. и доп. със Заповед № 95-00-291/22.08.2014г. на Магдалена Лазарова - Ръководител на проект “Укрепване на капацитета на ВСС за по-добро управление на комуникационните процеси и повече прозрачност в дейността на съдебната система” (Възложител от името на Висш съдебен съвет, съгласно взето Решение от ВСС – т. 5 от Протокол № 3/23.01.2014г и издаване на решение на ВСС, за обявяване класирането на участниците и участника, определен за изпълнител на обществена поръчка с предмет: “Разработване на комуникационна стратегия на съдебната власт” в изпълнение на проект: „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, сключен договор № К 13-15-1/04.12.2013 г. за предоставяне на безвъзмездна финансова помощ по Оперативна програма „Административен капацитет”, съфинансирана от ЕС чрез Европейския социален фонд.
II. ОБЯВЯВА отстранените участници в открита процедура за възлагане на обществена поръчка, съгласно изискванията на Закона за обществени поръчки и обявените от Възложителя условия със следните мотиви, както следва: 
1. На основание чл. 69, ал. 1 т. 1 във връзка с чл. 56, ал.1 от ЗОП, ОТСТРАНЯВА от по-нататъшно участие и оценка участника ОБЕДИНЕНИЕ ДИ ЕМ ЕС (Оферта с вх.№ 45-05-103/08.08.2014 г., подадена в 16.45 ч.) 
Мотиви: 
Налице са следните несъответствия с изискванията на Възложителя:
- ДИ ЕМ АЙ ДИВЕЛОПМЪНТ ООД и МЕДИА СПОТ ЕООД (членове на обединението) не са представили регистрационни документи, съгласно посоченото в Документацията на Възложителя – раздел III, 1.3.
- Участникът не е представил споразумение/договор за създаване на обединение и/или декларации по образец № 7, съгласно раздел III.1.3. от Документацията на Възложителя.
- Участникът не е представил доказателства, удостоверяващи съответствие с посоченото изискване в документацията на Възложителя (раздел III.3.2.) и Обявлението за обществена поръчка, а именно: Участникът трябва да е изпълнил през последните три години до крайната  дата на подаване на офертите, както следва: най-малко 2 (два) договора, сходни с предмета на обществената поръчка.
- Участникът не отговаря на посоченото изискване в раздел III.3.2.2. от Документацията, тъй като не разполага с ключов експерт - обучител. Декларацията на участника по образец № 13 е непълна, тъй като в нея не е посочен ключов експерт – обучител и съответно не са представени документи за същия. 
- Участникът не е представил гаранция за участие в съответствие с посоченото в раздел IV, т.3.7. от одобрената Документация за участие. 
	Комисията не допуска участника до разглеждане на техническото му предложение, съдържащо се в плик № 2 на основание чл. 68, ал. 10 от ЗОП.
2. На основание чл. 69, ал. 1 т. 1 във връзка с чл. 56, ал. 1 от ЗОП, ОТСТРАНЯВА от по-нататъшно участие и оценка участника Вирус Промоушънъл Сълюшън ЕООД (Оферта с вх. № 45-05-119/20.08.2014 г., подадена в 15.34 ч.) 
Мотиви: 
Налице са следните несъответствия с изискванията на Възложителя:
- Участникът не е представил доказателства за изпълнени договори със сходен предмет, съгласно следното изискване от документацията на Възложителя (раздел III.3.2.) и Обявлението за обществена поръчка: Участникът трябва да е изпълнил през последните три години до крайната  дата на подаване на офертите, както следва: най-малко 2 (два) договора, сходни с предмета на обществената поръчка.
Изпълнението и на двата договора, посочени от участника не е приключило, поради което същите не могат да бъдат приети за изпълнени.
- Участникът не е представил доказателства за съответствие с минималните изисквания на Възложителя по отношение на следните експерти – ключов експерт Социология (Златизар Златев), ключов експерт Логистика (Неделина Златева), ключов експерт Връзки с обществеността (Ваня Димитрова), ключов експерт Обучения (Даниела Колева), съгласно Обявлението и Документацията на Възложителя (раздел III.3.2.2.). От представените документи по отношение на екипа от експерти се установява, че: Ключов експерт Социология не отговаря на изискването за „висше образование, образователно-квалификационна степен „бакалавър” или „магистър” с професионално направление „Социология, антропология и науки за културата”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, включително придобита в чужбина, в области, еквивалентни на посочените”. От представените документи се установява, че предложеният експерт - Златизар Златев е магистър по политология. Също така от представените документи за същия ключов експерт (Златизар Златев) не може да се установи съответствие с изискването за „най-малко 3 (три) години общ професионален опит; най-малко 1 (една) година опит в изготвянето на социологически изследвания и анализи;”. Не са представени доказателства нито за общия, нито за специфичния опит на експерта. Представен е само трудов договор за управител от 2006г., от който не може да се установи, както продължителността на професионалния опит на експерта, така и наличието на съответния специфичен опит. Ключов експерт Логистика (Неделина Златева) не отговаря на изискването за „най-малко 3  организирани и проведени събития – фокус-групи и/или работни срещи и/или информационни събития”. От представените документи и референции не се установява съответствие с посоченото изискване. Ключов експерт Връзки с обществеността (Ваня Димитрова) – не отговаря на изискването за „най-малко 3 (три) години опит в областта на връзките с обществеността и/или в областта на изготвяне и/или реализиране на комуникационни стратегии.” Не са представени доказателства за съответствие с посоченото изискване. От представените документи и посоченото в автобиографията на експерта Ваня Димитрова не може да се установи наличие на 3 години опит в областта на връзките с обществеността и/или в областта на изготвяне и/или реализиране на комуникационни стратегии. Ключов експерт Логистика (Неделина Златева) не отговаря на изискването за „най-малко 3  организирани и проведени събития – фокус-групи и/или работни срещи и/или информационни събития”. От представените документи и референции не се установява съответствие с посоченото изискване.     Ключов експерт Обучение (Даниела Колева) не отговаря на изискването за „най-малко 3 (три) проведени обучения по приложение на комуникационни стратегии и/или в сферата на връзки с обществеността; и/или обучение, насочено към работа с медиите. От представеното копие на трудова книжка и удостоверения не се установява, че за  експерт обучение (Даниела Колева) са представени доказателства за съответствие с посоченото изискване. 
Участникът не е представил екип от експерти, съответстващ на изискванията, заложени в раздел III.3.2.2. от Документацията на Възложителя. Минималното изискване, посочено в този раздел не е изпълнено.
 	Комисията не допуска участника до разглеждане на техническото му предложение, съдържащо се в плик № 2 на основание чл. 68, ал. 10 от ЗОП.
3. На основание чл. 69, ал. 1 т. 1 във връзка с чл. 56, ал.1 от ЗОП, ОТСТРАНЯВА от по-нататъшно участие и оценка участника  ГРАВИТИ О ЕООД (Оферта с вх. № 45-05-120/20.08.2014 г., подадена в 16.42 ч.) 
Мотиви: 
Налице са следните несъответствия с изискванията на Възложителя:
- Участникът не е представил доказателства за съответствие с минималните изисквания на Възложителя по отношение на ключов експерт Логистика (Мира Макариева), съгласно изискванията на Обявлението и Документацията на Възложителя (раздел III.3.2.2.). Посоченият експерт не е доказал специфичен професионален опит в организирането и провеждането на най-малко три събития.
Съответно участникът не е доказал съответствие с изискването, посочено в цитирания раздел от Документацията на Възложителя, по отношение на неговия технически капацитет и възможности.
- Участникът не е представил списък-декларация по образец № 13 на предлаганите от него експерти с оглед на приложените документи и предложените по позиции Ръководител на екип и ключови експерти. Първоначално представената декларация като съдържание не съответства на предложения екип от експерти с оглед на представените допълнително документи.
 	Комисията не допуска участника до разглеждане на техническото му предложение, съдържащо се в плик № 2 на основание чл. 68, ал. 10 от ЗОП.
4. На основание чл. 69, ал. 1 т. 1 във връзка с чл. 56, ал. 1 от ЗОП, ОТСТРАНЯВА от по-нататъшно участие и оценка участника О ТРИ ПИ АР ЕООД (Оферта с вх. № 45-05-121/20.08.2014 г., подадена в 16.55 ч.) 
Мотиви: 
Налице са следните несъответствия с изискванията на Възложителя:
- Ръководителят на екип (Иванка Кусева) не отговаря на изискването за „най-малко 1(една) година опит в сферата на  публичните комуникации; и/или връзки с обществеността; и/или изработване и/или консултиране при изработването и прилагането на комуникационни стратегии;”, съгласно раздел III.3.2.1. от Документацията на Възложителя. 
Не са представени доказателства за съответствие с посоченото изискване;
- Ключов експерт Логистика (Галин Дяков) не отговаря на изискването за „Специфичен опит, свързан с предмета на поръчката: най-малко 3  организирани и проведени събития – фокус-групи и/или работни срещи и/или информационни събития.”, съгласно раздел III.3.2.2. от Документацията на Възложителя. 
Не са представени доказателства за съответствие с посоченото изискване.
- Ключов експерт Обучения (Светла Стоянова) не отговаря на изискването за „най-малко 3 (три) проведени обучения по приложение на комуникационни стратегии и/или в сферата на връзки с обществеността; и/или обучение, насочено към работа с медиите”, съгласно раздел III.3.2.2. от Документацията на Възложителя. 
Не са представени доказателства за съответствие с посоченото изискване.
Участникът не е представил доказателства за съответствие с изискванията, заложени в раздели III.3.2.1. и III.3.2.2. от Документацията на Възложителя и съответно не е доказал, че разполага с необходимия технически капацитет и възможности за изпълнение на поръчката.
- Участникът не е представил списък-декларация по образец № 13 на предлаганите от него експерти с оглед на приложените документи и предложения нов ключов експерт – Обучител. Първоначално представената декларация като съдържание не съответства на предложения екип от експерти с оглед на представените допълнително документи.
 	Комисията не допуска участника до разглеждане на техническото му предложение, съдържащо се в плик № 2 на основание чл. 68, ал. 10 от ЗОП
5. На основание чл. 69, ал. 1, т. 3 от ЗОП ОТСТРАНЯВА от по-нататъшно участие и оценка участника АПРА ООД /Оферта с вх.№ 45-05-123/21.08.2014 г., подадена в 14.13 ч./
Мотиви: 
В Техническото предложение на участника не се съдържа методология включваща подход, методи и организация за изпълнение на дейността по изработване на интерактивно аудио-визуално учебно помагало и инструкциите към него.
Това представлява неизпълнение на изискването, заложено в ГЛАВА ІІ, ТЕХНИЧЕСКА СПЕЦИФИКАЦИЯ от Документация на Възложителя, т. 2.2.1., в частта Предложение за изпълнение: „Участникът представя методология включваща подход, методи и организация за изпълнение на дейността по изработване на интерактивно аудио-визуално учебно помагало и инструкциите към него.” 
Това представлява и неизпълнение на посоченото изрично съдържание в образеца на техническо предложение (образец 17) към Документацията за участие.
На следващо място в Техническото предложение на участника не са разгледани рисковете, идентифицирани от Възложителя в рамките на Техническата спецификация. Това представлява неизпълнение на изискването, заложено в Техническата спецификация, според което – участникът трябва да определи за всеки от изрично посочените от Възложителя рискове следните параметри: Степен на вероятност на идентифицираните рискове, въздействие и мерки за минимизирането/преодоляването им.
6. На основание чл. 69, ал. 1, т. 3 от ЗОП комисията ОТСТРАНЯВА от по-нататъшно участие и оценка участника Агенция СТРАТЕГМА ООД /Оферта с  вх. № 45-05-127/21.08.2014 г., подадена в 16.50 ч. /
Мотиви: 
В Техническото предложение на участника е предвидено провеждане на обучения, продължителността на които не съответства на заложеното изискване в Техническата спецификация, а именно – да бъдат с продължителност 18 учебни часа. Обучението, предложено от участника е с продължителност 14 учебни часа, видно от представената индикативна програма за провеждане на обученията.
Това представлява неизпълнение на изискването, заложено в ГЛАВА ІІ, ТЕХНИЧЕСКА СПЕЦИФИКАЦИЯ от Документацията на Възложителя, т. 2 (Таблично описание на дейност – Организиране и провеждане на съпътстващи обучения по прилагане на комуникационната стратегия).
	
III. Класираните участници в процедурата по критерий „Икономически най-изгодна оферта” са,  както следва:
1.	НА ПЪРВО МЯСТО: Обединение Консорциум Ефективна комуникация (Оферта с вх. № 45-05-125/21.08.2014 г., подадена в 15.30 ч.) с комплексна оценка от 100 точки.
2.	НА ВТОРО МЯСТО: Обединение Ефективна комуникация в съдебната система (Оферта с вх. № 45-05-126/21.08.2014 г., подадена в 16.40 ч.) с комплексна оценка от 99.19 точки.
3.	НА ТРЕТО МЯСТО: Консорциум Ефективни комуникации (Оферта с вх. № 45-05-122/21.08.2014г., подадена в 14.04 ч.) с комплексна оценка от 83.16 точки.
4.	НА ЧЕТВЪРТО МЯСТО: Обединение Ефективни комуникации (Оферта с вх. № 45-05-124/21.08.2014г., подадена в 14.35 ч) с комплексна оценка от 80.80 точки.
На основание гореизложеното,

О П Р Е Д Е Л Я:

За изпълнител на обществена поръчка с предмет: „Разработване на комуникационна стратегия на съдебната власт”  в рамките на проект:  “Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, Договор № К 13-15-1/04.12.2013 г. по Оперативна програма „Административен капацитет” класирания на първо място участник Обединение „Консорциум Ефективна комуникация” ДЗЗД (Оферта с вх. № 45-05-125/21.08.2014 г., подадена в 15.30 ч.) с комплексна оценка от 100 точки.
На основание чл.73, ал.3 от ЗОП настоящото Решение да се изпрати в 3 (три) - дневен срок до всички участници.
Съгласно чл.120, ал.5, т.4 от ЗОП, настоящото решение подлежи на обжалване пред Комисията за защита на конкуренцията в 10 (десет) - дневен срок от датата на получаване на решението за избор на изпълнител от участниците.

32. ОТНОСНО: Становище от Елисавета Илиева – Н-к отдел „Счетоводство и методология”, той и Главен счетоводител на ВСС относно Проекта на Инструкция за осъществяване на взаимодействието между Националната агенция по приходите и Висшия съдебен съвет.

Комисия „Бюджет и финанси”
Р Е Ш И :

1. ПРИЕМА становището на Елисавета Илиева – Началник отдел „Счетоводство и методология”.
2. НАПОМНЯ на постоянните комисии за задължението да предоставят на комисия „Бюджет и финанси” предложения относно проекта на Инструкция за осъществяване на взаимодействието между Националната агенция по приходите и Висшия съдебен съвет.
3. ВЪЗЛАГА на Главния секретар на ВСС да предприеме действия за сформиране на работна група от членове на КБФ, КПВ и КПКИТС, която да изготви становище по проекта на Инструкция за осъществяване на взаимодействието между Националната агенция по приходите и Висшия съдебен съвет и ОПРЕДЕЛЯ Каролина Неделчева за представител от името на комисия „Бюджет и финанси”.

34. ОТНОСНО: Включване на допълнителни точки към обявения дневен ред за заседанието на ВСС на 23.10.2014 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 23.10.2014 г.

1. Доклад от Галина Карагьозова – член на ВСС и ръководител проект относно сключване на договори с определените български съдии, които следва да подпомагат дейността на Регистратурата на Европейския съд по правата на човека (ЕСПЧ), гр. Страсбург, Република Франция, в изпълнение на Дейност 2 към Цел 2 и Цел 3 на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по НФМ.
2. Утвърждаване на протоколи 1/22.08.2014 г., 2/08.10.2014 г., 3/09.10.2014 г., 4/14.10.2014 г. , 5/15.10.2014 г. и 6/17.10.2014 г. от дейността на комисия  назначена със  Заповед № 95-00-284/22.08.2014 г., изм. и доп. със Заповед № 95-00-291/22.08.2014г. на Магдалена Лазарова - Ръководител на проект (Възложител от името на Висш съдебен съвет, съгласно взето Решение от ВСС – т. 5 от Протокол № 3/23.01.2014 г.) и издаване на решение на ВСС, за обявяване класирането на участниците и участника, определен за изпълнител на обществена поръчка с предмет: “Разработване на комуникационна стратегия на съдебната власт” в изпълнение на проект: „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”, сключен договор № К 13-15-1/04.12.2013 г. за предоставяне на безвъзмездна финансова помощ по Оперативна програма „Административен капацитет”, съфинансирана от ЕС чрез Европейския социален фонд.
35. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 23.10.2014 г. да бъдат включени следните проекти на решения:

1. Корекции на бюджета на органите на съдебната власт за 2014 г.
- „ДАВА СЪГЛАСИЕ”
1.1. Искане от административния ръководител на Окръжен съд гр. Силистра за осигуряване на средства за изплащане на разлика в работната заплата на командирован младши съдия.
1.2. Искане от административния ръководител на Окръжен съд гр. Хасково за осигуряване на средства за възстановяване на разходи за командировки за участие на магистрат в състав на комисия по обявен конкурс за първоначално назначаване на свободните длъжности „съдия” в окръжните съдилища – гражданска, наказателна и търговска колегия.
1.3. Искане от административния ръководител на Окръжен съд гр. Хасково за осигуряване на средства за спешен ремонт на серво-кормилен усилвател на служебен автомобил.
1.4. Искане от административния ръководител на Административен съд гр. Пазарджик за осигуряване на средства за изплащане на разлика в работна заплата на командирован съдия.
1.5. Искане от административния ръководител на Районен съд гр. Брезник за осигуряване на средства за изплащане на облекло на новоназначени служители.
1.6. Искане от административния ръководител на Районен съд гр. Дулово за осигуряване на средства за доставка и монтаж на ребро за отоплителен котел.
1.7. Искане от административния ръководител на Районен съд гр. Павликени за осигуряване на средства за изплащане на облекло на 3 бр. новоназначени съдебни служители.
1.8. Искане от административния ръководител на Районен съд гр. Разлог за осигуряване на средства за неотложен авариен ремонт на канализация и санитарни помещения.
1.9. Искане от административния ръководител на Районен съд гр. Смолян за осигуряване на средства за подмяна на аварирал сървър в Бюро съдимост.
1.10. Искане от административния ръководител на Районен съд гр. Шумен за осигуряване на средства за изплащане на разлика в работната заплата на командирован съдия.

- „ОТЛАГА”
1.11. Постъпи писма от Софийски районен съд вх. № 11-07-1723/14.10.2014 г., Районен съд гр. Варна с вх. № 11-07-1710/13.10.2014 г. и Административен съд гр. Габрово с вх. № 11-11-388/13.10.2014 г. с искане за осигуряване на средства за изплащане на обезщетения по КТ и ЗСВ.
1.12. Искане от административния ръководител на Административен съд гр. Пазарджик за корекция на бюджета за 2014 г.

2. Вътрешно компенсирани промени по бюджета на органи на съдебната власт за 2014 г.
2.1. Искания за вътрешно компенсирани промени на бюджета на органите на съдебната власт за 2014 г. по § 01-00 „Заплати”, § 02-00 „Други възнаграждения и плащания на персонала”, § 10-00 „Издръжка”, 19-00 „Платени данъци, такси и административни санкции” и § 42-19 „Други текущи трансфери за домакинства”.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ